Proof of Authority คืออะไร
Proof of Authority (PoA) คือ กลไกที่ใช้ชื่อเสียงของผู้ตรวจสอบเพื่อแสดงให้เห็นถึงความน่าเชื่อถือของระบบ ระบบบล็อกเชนที่มีกลไกการทำงานแบบ Proof of Authority (PoA) หรือฉันทามติที่อ้างอิง “ชื่อเสียง” ของ ผู้ตรวจสอบธุรกรรม (Validator Node) อยู่เบื้องหลังการทำงาน ก็เช่น xCHAIN โดยในระยะแรกมีผู้เข้าร่วมเป็นผู้ตรวจสอบธุรกรรมทั้งหมด 21 ราย แบ่งเป็นทีมผู้ก่อตั้ง TBWG จำนวน 4 ราย เป็นสถาบันการศึกษา 8 แห่ง และองค์กรธุรกิจระดับเอนเทอร์ไพรส์อีก 9 องค์กร

เกณฑ์การคัดเลือกผู้ที่จะเข้ามาเป็นผู้ตรวจสอบธุรกรรม ในระบบ Proof of Authority
- มีการลงทะเบียนเปิดเผยข้อมูลส่วนบุคคลหรือขององค์กร
- ผ่านกระบวนการคัดเลือกอย่างเข้มงวดของเครือข่าย
- เป็นหน่วยงานหรือองค์กรที่มีชื่อเสียงและน่าเชื่อถือ

ข้อดีของระบบ Proof of Authority PoA 
- มีความน่าเชื่อถือสูง
- ประหยัดพลังงานในการตรวจสอบและยืนยันธุรกรรม 
- มีความสามารถในการขยายเครือข่าย (Scalabillity)
- สามารถตรวจสอบธุรกรรมย้อนหลังได้

ข้อได้เปรียบของบล็อกเชนแบบ Proof of Authority คือ จำนวน Node ที่ไม่มากจนเกินไป ดังนั้น ความเร็วในการตรวจสอบธุรกรรม และการสร้างบล็อกใหม่ขึ้นบนเครือข่ายจึงค่อนข้างสูง

สรุปได้ว่า ระบบ PoA คือ การเดิมพันด้วย “ชื่อเสียง” ขององค์กรหรือหน่วยงานต่าง ๆ ที่จะปฏิบัติหน้าที่ด้วยความสุจริต เพื่อให้เครือข่ายมีความน่าเชื่อถือสูงและได้รับความเชื่อมั่นจากผู้ใช้งาน ทำให้มีอีกชื่อเรียกหนึ่งคือ “Proof of Reputation” ซึ่งมีความหมายคล้ายกับ PoA คือการใช้ความโด่งดัง ความมีชื่อเสียง เป็นตัวพิสูจน์ให้เห็นถึงความน่าเชื่อถือนั่นเอง
1.เทคโนโลยีทางการเงิน & การเงินดิจิทัล,5.ความรู้ทางการเงิน